Dene lantip ing panggraita iku karanggeh utawa kapara bisa nyarira tunggal manawa kulina lan tansah ngudi. Pangudine, kanthi tliti lan tanpa kemba anggone maca. Sanajan tradisi literer saya maju, maca iku ora kandheg marang kang gumulung (buku, majalah, koran, lan sapanunggalane), nanging sing ora kalah wigatine maca jagad gumelar. Pituduh sepisanan kang kaemot ing kitab suci uga arupa prentah: maca, iqra!
